Bedelaar by verkeerslig raakgeryArgieffoto: Netcare 911 ŉ 40-jarige vrou is Donderdag ernstig beseer toe sy deur ŉ voertuig getref is terwyl sy tydens spitstyd by ŉ verkeerslig in Johannesburg gebedel het. Volgens Athlenda Mathe, woordvoerder van Netcare 911, het die ongeluk omstreeks 07:20 in Joe Slovo-rylaan in Berea plaasgevind. “Die vrou het in die pad by ŉ besige kruising gestaan toe die voertuig haar getref het. Paramedici is na die toneel ontbied en kon haar stabiliseer voordat sy met ŉ ambulans na ŉ nabygeleë hospitaal geneem is,” het Mathe gesê. Die polisie ondersoek die voorval.